Herrängen har fått sitt navn etter Herrängens gård, som ble oppført på 1780-tallet, men det har vært bebyggelse fra enda eldre tider. Det er ganske kupert i Herrängen, og gatene slynger seg fram gjennom terrenget. Herrängen består nesten utelukkende av småhus, det finnes bare tre rekkehus. Bydelen mangler nesten helt servicetilbud. De nærmeste matbutikkene er i Långsjö og i Fruängen.